تورک دؤولتلری تشکیلاتی کئچمیشده تورک شوراسی (آذربایجانجا: Türk Şurası، قازاخجا: Түрік кеңесі، قیرقیزجا: Түрк кеңеш، تورکمنجه: Türk Konseyi) یادا بوتون آدی ایله تورک دانیشان اؤلکه‌لرین امکداشلیق شوراسی، تورک اؤلکه‌لردن تشکیل تاپان بیر اولوسلارآراسی تشکیلات‌دیر. بو تشکیلات، ۲۰۰۹ ایلین ۳ اوکتوبروندا ناخچیواندا یارانیب‌دیر. عمومی ایداره‌چیلیغی تورکیه‌ده ایستانبولدادیر. عوضولری آذربایجان، قازاخیستان، قیرقیزیستان و تورکیه ‌دیر. قالان ایکی تورک اؤلکه، تورکمنیستان و اؤزبکیستان، یانسیز وضعلرینه گؤره، رسمی عوضو دئییل‌لر، البته گله‌جک اولاناقلی عوضولردیلر. بو تشکیلاتین یارانماسینین ایلک فیکیری، قازاخیستانین جومهورباشقانی نورسولطان نظربایئفدن ایدی و ۲۰۰۶ ایلینده وئریلدی.